АҞӘА, лаҵара 13 - Sputnik. Ареспубликатә хәыҷтәы хәышәтәырҭа ацхыраара ласы ареанимобиль аиуит. Иара еиқәыршәоуп ҿыц ииз ахәыҷы иеиҭагара алзыршо амобил-реанимациатә комплекс ала ҳәа аанацҳауеит Агәабзиарахьчара аусбарҭа апресс-маҵзура.
Агәабзиарахьчара аминистр Ҭамаз Ҵахнакьиа иазгәеиҭеит ари аҩыза атранспорт амедицинатә усзуҩцәа рзы ишыцхыраагӡа дуу.
"Ҳаамҭа иақәшәо ареанимациатә комплексқәа рымазаара акыр ихәарҭоуп амедицина зегь аиԥш, ҷыдала анеонатологиа азгьы", - иҳәеит иара.
Ареанимобиль аахәоуп аусҳәарҭабжьаратә хықәкытә программа "Аҳәынҭқарратә мчра аусбарҭақәеи аусҳәарҭақәеи рзы амаҵзуратә транспорт аахәара" инақәыршәаны.
2020 шықәса рзы ари апрограмма аԥаразоужьразы иазԥхьагәаҭоуп ареспубликатә биуџьет аҿы 15 миллион мааҭ ҳәа.
Иара убас шәаԥхьар ҟалоит:
"Аԥшатлакә ӷәӷәа анасуаз аамҭазы аҵх агәахьы инеихьан азы, ԥсыҭбарак ма машәырк аӡәгьы имыхьит. Ахыбра ахнахит ԥшьеихагылак змаз аҩны, уи адагьы, араион аҿы иҟоу акрыфарҭа ахыб ахнахит. Макьаназ абри ауп дыррас иҳамоу, ахатәы ҩнқәа рыԥшәмацәа макьана араион ахадара иадымҵаалац. Аҩнеихагыла иақәҳаршәит иҷыдоу ахҟьа, қәак леиргьы, иахьчарцаз. Аиҭашьақәыргыларатә усурақәа рзы атәыла ахадара адырра рымоуп, ацхыраара ҳаҭахоит. Ахыб мышқәак ирылагӡаны еиҭашьакәҳаргыларц ҳгәы иҭоуп. Ақалақь аҿы икаҳаит 12 ҵла, Аҭагылазаашьа ҷыдақәа рзы аминистрра аусзуҩцәа ирыбзоураны урҭ ықәгахоит. Аусурақәа нап дыркуп. Аспециалистцәа амшцәгьа иҟанаҵаз аԥхасҭа аԥхьаӡара аус хацдыркхьеит", - ҳәа азгәеиҭеит Дочиа.
Иаҳа инеиҵыху аиҿцәажәара шәазыӡырҩы аудио аҿы, мамзаргьы арадио Sputnik Аԥсны аефир аҿы.
Иара убас шәаԥхьар ҟалоит:
Дочиа Тҟәарчал араион азы: ауаа аднаԥхьалартә еиԥш аҟаҵара ҳагәҭакуп
АҞӘА, лаҵара 29 - Sputnik. Иреиҳаӡоу, Аконституциатә, Абжьаҟазаратә, Арратә ӡбарҭақәеи араионтәи ақалақьтәи ӡбарҭақәеи рыӡбаҩцәа 2019 шықәсазтәи адекларациақәа хадырҭәааит. Азакәан инақәыршәаны арҭ адыррақәа кьыԥхьуп Иреиҳаӡоу аӡбарҭа асаит аҿы.
Адекларациақәа инарықәыршәаны: Аконституциатә ӡбарҭа ахантәаҩы Нури Ҭаниа ихашәала миллионки 459 нызқь мааҭи ыҟоуп, Иреиҳаӡоу аӡбарҭа ахантәаҩы Манана Делԥҳа – миллионки 328 нызқь мааҭ, Абжьаҟазаратә ӡбарҭа ахантәаҩы Фатима Кәыҵниаԥҳа – миллионки 504 нызқь мааҭи, Арратә ӡбарҭа ахантәаҩы Свиатослав Саӷариа – миллионки 482 нызқь мааҭи, Аҟәатәи ақалақьтә ӡбарҭа ахантәаҩы Белла Хасаиаԥҳа – миллионки 59 нызқь мааҭи, Гагратәи араионтә ӡбарҭа ахантәаҩы Мери Мықәԥҳа – миллионки 197 нызқь мааҭи, Гәдоуҭатәи араионтә ӡбарҭа ахантәаҩы Борис Аргәын - 737 нызқь мааҭ, Аҟәатәи араионтә ӡбарҭа ахантәаҩы Роман Ҟалӷьы – миллионки 210 нызқь мааҭи, Гәылрыԥшьтәи араионтә ӡбарҭа ахантәаҩы Марина Ануаԥҳа - миллионки ԥшьнызқь мааҭи, Галтәи араионтә ӡбарҭа ахантәаҩы Денис Ашәба - 966 нызқь мааҭ, Тҟәарчалтәи араионтә ӡбарҭа ахантәаҩы Анатоли Ҳашба - миллионки 160 нызқь мааҭи, Очамчыратәи араионтә ӡбарҭа ахантәаҩы Валери Занҭариа - миллионки 262 нызқь мааҭи.
Аҳасабырбақәа ҟарҵеит егьырҭ аӡбаҩцәагьы.
Аӡбаҩ есымзатәи илагала шьақәгылоит:
Иара убас шәаԥхьар ҟалоит:
АҞӘА, лаҵара 29 - Sputnik. Краснодартәи атәылаҿацә аҿы аепидемиологиатә ҭагылазаашьа ҭышәынтәалан иахьыҟами акарантин иахҟьани "Князь Владимир" аныҟәарақәа ирнахоуп ԥхынгәымза аҽеиҩшамҭахь ҳәа аанацҳауеит аилахәыра "Черноморские круизы" асаит.
Иаԥыху ареисқәа рахь абилеҭ аазхәаз атуристцәа ирыдгалоуп рныҟәара арыцхә 2021 шықәса рахь анаскьагара. Убри аан иаанхоит уажәтәи ахәԥсақәа.
Аилахәыра "Черноморские круизы" асаит аҟны иарбоуп аиҭакрақәа рымҩаԥгашьа.
Раԥхьаӡа акәны сынтәа "Князь Владимир" анавигациа иалагеит хәажәкыра 1 азы. Ари анавигациа аамҭала уаанӡатәиқәа раасҭа иаузар акәын. Абарҭ аамҭақәа ирылагӡаны 35 реис мҩаԥгахараны иҟан.
Аӷба сынтәа амаршрут Шәача – Новороссииск – Иалта - Севастополь – Шәача иацларан иҟан Аԥснгьы. Алаинер "Князь Владимир" Аҟәатәи абаӷәаза лаҵарамза 3 рзы иҭаларан иҟан.
Аныҟәара иалагар, аӷба зҭало Аҟәа раԥхьатәи баӷәазахоит.
Иара убас шәаԥхьар ҟалоит: